Rahvusvaheline noorsoovahetus Belgias  LIGHT AND DARKNESS  6.-13. juuli 2008    Juulis toimub Belgias noortelaager "Light and Darkness", kus kohtuvad noored Eestist, Belgiast, Saksamaalt, Šveitsist ja Prantsusmaalt. Nädal aega pakub noortele võimalust veeta toredalt aega rahvusvahelises seltskonnas, leida uusi sõpru leida ja rääkida erinevustest ning kontrastidest elus.    Laagris kohtuvad erinevate kultuuride esindajad, et  rääkida millised erinevused ühiskonnas ja elus eksisteerivad, kuidas ja kas need vastanduvad. Laagri lõpuks luuakse etendus, kus mängitakse läbi arutelude käigus välja tulnud erinevused. Projekti käigus toimub hulgaliselt lõbusaid ja põnevaid töötubasid. Näiteks "Pimp the Stage', 'Haute-Coûture', 'High-Tech' ja 'Carte Blanche'! Lisaks külastatakse Flandria imeilusat pealinna Kenti ja tutvutakse Belgia loodusega.    Osalema on oodatud kõik 17-19 aastased noored, kel huvi teiste kultuuride ja  muusika vastu ning soov hankida uusi rahvusvahelisi sõpru ja kogeda midagi uut. Varasem rahvusvaheline kogemus ei ole oluline, pigem vastupidi, ootame osalema ka neid, kes seni pole rahvusvahelistes laagrites käinud! Lisaks põnevale teemale saavad noored praktiseerida laagris inglise keelt ja leida uusi tuttavaid riikides, mis eestlaste jaoks seni ehk liigagi kauged. Kuigi laagri töökeel on inglise keel, siis olulisem on soov ja valmisolek võõrkeeles suhelda, kui keelt väga hästi osata.    PRAKTILINE INFO:  Aeg: 6.-13. juuli 2008  Koht: Eke, Gent, Belgia  Kellele: 17-19-aastased noored Eestist, Belgiast, Saksamaalt, Šveitsist, Prantsusmaalt. Eestist saab laagris osaleda 7 noort ja grupijuht.  Töökeel: inglise keel  Majutus: esimene pool telkides, teine pool peredes  Osalustasu: 4400 krooni. Osalustasu sisaldab kohalikku ja rahvusvahelist transporti, kindlustust, toitlustust, majutust ja programmi.    Kui projekt tundub Sulle huvitav, siis saada oma täidetud osalejaankeet ja enesetutvustus aadressile headest(at)headest.ee hiljemalt 30. juuniks 2008.